stanford-oval/wikipedia huggingface dataset:
Michael Möllinger

| Michael Möllinger |
| --- | --- |

Henkilötiedot
Syntynyt: 25. lokakuuta 1980 (ikä 43)
Mäkihyppääjä
Lempinimi:  Mölli
Seura:  Einsiedeln
Maailmancup
Kaudet:  1999–2007 
Voitot:  0 
Palkintokorokkeella:  0 
Michael Möllinger (s. 25. lokakuuta 1980) on saksalais-sveitsiläinen mäkihyppääjä. Hän edusti sekä Saksaa että vuodesta 2004 lähtien Sveitsiä. Möllinger hyppäsi 56 henkilökohtaista maailmancupin osakilpailua, joista ensimmäisen 29. joulukuuta 1999 Saksan Oberstdorfissa.
Möllingerin parhaaksi henkilökohtaiseksi sijoitukseksi maailmancupin osakilpailuissa jäi kymmenes sija Suomen Kuusamossa 28. marraskuuta 2004, MM-kilpailuissa 34. sija suurmäessä Oberstdorfissa 2005, lentomäen MM-kilpailuissa 24. sija Itävallan Kulmissa 14. tammikuuta 2006 ja olympialaisissa 13. sija Pragelatossa 2006 sekä normaali- että suurmäessä.
Möllinger sijoittui Continental Cupin kokonaiskilpailun kolmanneksi kaudella 2002–2003.
Baseballin Viron mestaruussarja 2009

Baseballin Viron mestaruudesta kaudella 2009 pelasi kolme joukkuetta. Pesapalliklubi Tallinn voitti mestaruuden.
Runkosarja

| joukkue | Ot>  | V | H | AVG | Tal | Pit | Hum |
| --- | --- | --- | --- | --- | --- | --- | --- |
| Pesapalliklubi Tallinn | 6 | 6 | 0 | 1.000 |  | 12-9 | 27-7 18-12 |
| Keila Pitbull's | 6 | 2 | 4 | .333 | 14-15 21-25 |  | 25-5 |
| Hummer | 6 | 1 | 5 | .167 | 10-21 | 17-15 3-13 |  |
Tallinn ja Keila loppuotteluun.
Loppuottelut

| Pesapalliklubi Tallinn – Keila Pitbull's |
| --- | --- | --- | --- |
| 26. elokuuta | Tallinn | Keila | 28-3 |
| 19. syyskuuta | Keila | Tallinn | 7-19 |
Pesapalliklubi Tallinn Viron mestari voitoin 2-0
Mercedes (etunimi)

Mercedes on naisen etunimi:
Mercedes (Asturiasin prinsessa) (1880–1904), espanjalainen kuningasperheen jäsen
Mercedes de Acosta (1893–1968), runoilija ja seurapiirihenkilö
Mercedes Aráoz (s. 1961), perulainen taloustieteilijä, professori, poliitikko ja ministeri
Mercedes Bresso (s. 1944), italialainen poliitikko
Mercedes Calderón (s. 1965), kuubalainen lentopalloilija
Mercedes Chilla (s. 1980), espanjalainen keihäänheittäjä
Mercedes Coghen (s. 1962), espanjalainen maahockeypelaaja ja olympiavoittaja
Mercedes Colás de Meroño, Porota (1925–2021), argentiinalainen ihmisoikeusaktivisti
Mercedes Comaposada (1901-1994), katalonialainen toimittaja, kirjailija ja anarkisti
Mercédès Jellinek (1889–1929), Mercedes-Benz-autojen nimen esikuva
Mercedes Kaestner-Varnado, Sasha Banks, Mercedes Moné (s. 1992), yhdysvaltalainen showpainija
Mercedes Lackey (s. 1950), fantasiakirjailija
Mercedes Lander, kanadalaisyhtye Kittien rumpali
Mercedes McCambridge (1916–2004), näyttelijä
Mercedes McNab (s. 1980), näyttelijä
María de las Mercedes de Orleans (1860–1878), Espanjan kuningatar
Mercedes Pérez (s. 1987), kolumbialainen painonnostaja
Mercedes Peris (s. 1985), espanjalainen uimari
Mercedes Ruehl (s. 1948), yhdysvaltalainen näyttelijä
Mercedes Sahores (s. 1974), argentiinalainen vuoristokiipeilijä
Mercedes Sosa (1935–2009), argentiinalainen laulaja
Mercédesz Stieber (s. 1974), unkarilainen vesipoolonpelaaja
Mercedes Yvette Scelba-Shorte (s. 1981), malli ja näyttelijä
Taiteilijanimenä

Mercedes, oik. Raquel Miller (s. 1978), yhdysvaltalainen laulaja
Mercedes, oik. Linda-Maria Roine (s. 1993), suomalainen rap-artisti
Marion Knight

| Marion Hugh Knight |
| --- | --- |
 Knight, 2007
Henkilötiedot
Syntynyt: 19. huhtikuuta 1965 (ikä 59) Compton, Kalifornia
Kansalaisuus:  Yhdysvallat
Ammatti:  levy-yhtiön johtaja
Puoliso:  Davina Barnes
Lapset:  Taj Knight
Muut tiedot
Lempinimet:  Sugar Bear   Suge Knight
Marion Hugh ”Suge” Knight, Jr. (s. 19. huhtikuuta 1965 tai 1966 Compton, Kalifornia) on yhdysvaltalainen levymoguli. Hän perusti rap-artisti ja tuottaja Dr. Dren kanssa Death Row Records -levy-yhtiön 1990-luvun alussa, joka julkaisi muun muassa 2Pacin ja Snoop Doggin menestyksekkäitä levytyksiä. Knight tuomittiin vankeuteen ehdonalaisen rikkomisesta vuonna 1997 ja levy-yhtiö ajautui konkurssiin vuonna 2006. Vuonna 2015 sattuneessa välikohtauksessa Knight ajoi kahden miehen yli, joista toinen kuoli. Tapahtuneen seurauksena hänelle annettiin 28 vuoden vankeustuomio vuonna 2018.
Elämä ja ura > Nuoruus

Knight syntyi Kalifornian Comptonissa. Hän sai lempinimensä ''Suge'' (lyhennys nimestä ''Sugar Bear'') isältään, joka oli laulaja ja amerikkalaisen jalkapallon pelaaja.
Knight sekaantui high schoolissa ollessaan Mob Piru Bloods jengiin. Viimeisenä high school-vuonna hän pukeutui Bloods-vaatteisiin. Hän joutui lain kanssa vaikeuksiin vuonna 1987 ryöstäessään autoa. Hän sai syytteen aseen hallussapidosta ja murhayrityksestä ja tuomittiin ehdonalaiseen vankeuteen.
Knight pelasi nuorena amerikkalaista jalkapalloa Los Angeles Ramsissa. Tämän jälkeen hän toimi henkivartijana, ja sen jälkeen managerina.
Knightin lapsi Taj Knight syntyi 30. elokuuta 1991 Los Angelesissa.
Elämä ja ura > Death Row Records

Marion "Suge" Knight perusti levy-yhtiönsä Death Row Recordsin yhdessä Dr. Dren kanssa. He keräsivät huippunimiä Death Row'hun. Death Rown artisteihin kuuluivat mm. Tupac Shakur, Snoop Dogg ja Tha Dogg Pound.
Suge motivoi Dretä ryhtymään rap-artistiksi. Dren ensimmäisestä soololevystä, vuonna 1992 julkaistusta The Chronicista tuli yksi vaikuttavimmista rap-albumeista ja sen myynti ylitti 6 miljoonaa kappaletta. Se teki myös Dren suojatista, Snoop Doggy Doggista tähden. Snoopin esikoisalbumia, Doggystylea myytiin yli viisi miljoonaa kappaletta ja näin oli varmistettu, että Death Rowsta tulee suuri levy-yhtiö. Dr. Dren kehittämän G-Funkiksi kutsutun rap-tyylin takia Death Rowsta tuli gangstarapista pitävien fanien suosikki. G-Funk-tyyliä alkoivat käyttää monet artistit, kuten mm. Warren G, The Twinz, The Dove Shack, DJ Quik, Too Short, Ice Cube ja E-40. Tyyliä käyttäneet rap-artistit olivat hyvin suosittuja ja monet myivät kultaa ja platinaa. Knightillä oli huonompi onni, sillä The Chronicin nauhoituksissa hänet pidätettiin eteenpäin pyrkiviä räppäreitä vastaan hyökkäyksestä, jotka muka käyttivät puhelinta ilman Knightin lupaa. Knight sai jutusta toisen ehdonalaisen.
Sugen omistama Death Row Records huutokaupattiin 24 miljoonalla dollarilla Susan Bergille, Sugen velkojen vuoksi. Hän yritti mahdollisimman pitkään estää Death Row Recordsia siirtymistä vieraisiin käsiin. Se kuitenkin tapahtui kun hänen viimeinen vetoomuksensa hylättiin.
Elämä ja ura > Riidat

Toisaalla Death Rowlla oli riitaa miamilaisen räppärin Luken (The 2 Live Crewn Luther Cambell) ja Knight matkustikin Miamiin hip-hop-kokoukseen vuonna 1993 avoimesti asetta kantaen. Dr. Drellä ja Snoop Doggilla alkoi olla riitaa Dren aiemman levy-yhtiökumppanin Eazy-E:n kanssa, jonka kanssa Dre omisti Ruthless Records-levy-yhtiön, joka julkaisi N.W.A.:n albumit ennen ryhmän hajoamista. Dre ja Snoop levyttivät suositun "Fuck Wit Dre Day"-kappaleen, jolla he haukkuivat Eazy-E:tä, Lukea ja räppäri Tim Dogia. Vuonna 1995 Dre teki virheen aktivisti C.Delores Trucerin suhteen, jonka kritiikki Death Rown romantisoitua gangsta-elämäntyyliä vastaan auttoi Truceria tekemään kannattavan sopimuksen Time Warnerin kanssa. Tha Dogg Pound haukkui West Coast räppäreitä B.G Knocc Outia ja Drestaa heidän "What Would U Do"-hitistään. Vuoden 1996 alkupuolella Knightin levy-yhtiö hallitsi koko rap-alaa myymällä enemmän nauhoituksia kuin mikään muu levy-yhtiö. Suge avasi yksityisen yökerhon, Club 662:n Las Vegasiin. Nimi tuli matkapuhelimen näppäimistön kirjaimia MOB vastaavista numeroista.
Knightillä oli riitaa itärannikon impressaari Sean Combsin kanssa. Knight haukkui Bad Boy Recordsin omistajaa Sean "Diddy" Combsia Source Awardsissa elokuussa 1995: "Kuka tahansa täällä, joka haluaa olla myyvä artisti ja pysyä tähtenä, mutta ei tarvitse olla huolissaan siitä, että johtava tuottaja on joka videossa mukana, kaikissa nauhoituksissa, tanssimassa, tulkaa Death Row:hun!". Vuonna 1995 Knight sanoi monissa haastatteluissa, että on pahoillaan siitä, että Tupac oli passitettu vankilaan ja siitä, ettei kukaan hänen läheisistä ystävistään auttanut häntä ulos vankilasta.
Elämä ja ura > Tupacin mukaantulo

Knight maksoi Tupacin 1,4 miljoonan dollarin takuut ja hankki Tupacin Death Rowhun 1 miljoonan bonuksella mukaan lukien hänen läheiset ystävät jotka kuuluvat Tha Outlawzin. Knight sanoi, että Death Row Records tulee tekemään historiaa jälleen kerran, kun Tupac alkaa äänittää All Eyez on Me-albumia, ensimmäistä tupla-albumia rapin historiassa. Albumin tuottivat suurimmilta osin Daz Dillinger ja Johnny J. Albumilla nähtiin vain kaksi Dr. Dren tuottamaa kappaletta. All Eyez on Me'tä on myyty yli 12 miljoonaa kappaletta tähän mennessä ja on monien mielestä mahtavin rap-albumi gangsta-rapin historiassa. Vuonna 1995 Tha Dogg Pound oli asuntovaunussa valmistautumassa kuvaamaan heidän New York, New York-videotaan, jossa esiintyisivät Kurupt, Daz ja Snoop Dogg. Tupac tuli uhatuksi mennessään newyorkilaiselle radioasemalle ja kutsuttuaan monia johtavia räppäreitä New Yorkissa. Muutamia luoteja ammuttiin tästä syystä Tha Dogg Poundin asuntovaunuun. Yksikään ei aiheuttanut harmia, mutta teki selväksi, että Suge Knightin levy-yhtiötä ei oteta avosylin vastaan.
Tupac sanoi olevansa vihainen Snoop Doggille, koska Snoop ei puolustanut häntä julkisesti eikä suostunut "dissaamaan" itärannikkoa hänen kanssaan. Snoop kieltäytyi nauhoittamasta dissauskappaleita The Notorious B.I.G.:tä kohtaan ja sekaantumasta Death Rown ja Bad Boy Recordsin väliseen riitaan. Knight väitti vankilasta päästyään haastattelussa, että Tupac ei tullut mukaan Snoopin 1996 vuoden Tha Dogg Father albumille, koska Tupacilla oli riita Snoopin kanssa. Tupacista tuli johtava toimija Death Row Recordsissa markkinoilla, jotka hallitsivat länsirannikon räppiä.
Elämä ja ura > Dr. Dre lähtee

Knightin osakas ja liikekumppani Dr. Dre päätti, että hän ei pidä suunnasta johon yhtiö oli menossa ja halusi muuttaa rap-musiikin myönteisemmäksi ja jätti Death Row Recordsin vuonna 1995. Dre oli myös kyllästynyt gangsta-elämään ja poliisien kanssa kahinointiin. Dre sanoi myöhemmin haastattelussa, että yksi kokemus joka sai hänet tekemään päätöksen kun hän todisti, että eräs tuottaja hakattiin, koska hän kelasi nauhaa liian kauaksi. Dre luovutti oman puoliskonsa Death Rowsta ja hänen "Chronic 2" julkaisut myös. Tupac meni KMEL-radioon Bay Arealla ja dissasi Dretä siitä, ettei hän tuottanut koskaan kappaleita. Tupac sanoi, että hän oli väsynyt odottamaan biittiä Dreltä.
Death Row rupesi tekemään Dr. Dren dissauskappaleita. Esimerkiksi Tupacin "Toss It Up", "To Live And Die In LA", "Fuck Friendz" ja "All Against Odds" ovat kappaleita joissa haukutaan Dre:tä. "Toss It Up":issa oli samanlainen biitti kun Dr. Dren Blackstreetille tuottamassa kappaleessa "No Diggity". Dren kuva oli himmentynyt Death Rowin takia. Death Row eteni tasaisesti ilman Dr. Dretä. He julkaisivat kuuluisan dissauskappaleen "Hit 'Em Up", jossa dissauksen kohteeksi joutuivat itärannikon räppäreitä, etunenässä Biggie, Puff Daddy, Lil' Kim ja Mobb Deep. Tupacilla ja Sugella oli julkituotuja suunnitelmia Death Row Eastista vain muutamia viikkoja ennen Tupacin kuolemaa. Tupac ilmaisi, että he voisivat kaataa räppärit niin kuin esimerkiksi Nasin ja Bad Boy Records yhtiön ja tuoda uuden vallan itärannikolle.
Elämä ja ura > Vuoden 1997 vankeustuomio

7. syyskuuta 1996 Las Vegasissa MGM hotellilla kun Suge ja Tupac olivat nyrkkeily-ottelussa katsomassa Mike Tysonin paluuottelua, he ottelun jälkeen pahoinpitelivät Crips-jengiin kuuluneen Orlando Andersonin. Tappelu tallentui valvontakameralle ja kävi oikeudessa todisteena Sugea vastaan. Knightilla oli entuudestaan ehdonalainen väkivaltarikoksista, joten vuonna 1997 mies passitettiin yhdeksäksi vuodeksi vankilaan.
Elämä ja ura > 2010-luku

24. elokuuta vuonna 2014 Knightia ammuttiin kuusi kertaa laulaja Chris Brownin juhlissa. Hänet vietiin sairaalaan, josta hänet kotiutettiin 27. elokuuta 2014. Knight kieltäytyi tekemästä yhteistyötä poliisin kanssa tapauksen selvittämiseksi.
Vuonna 2015 Comptonissa Knight ajoi autolla kahden miehen yli. Toinen miehistä kuoli ja toinen vietiin loukkaantuneena sairaalaan. Knightin mukaan kyse oli itsepuolustuksesta. Hän oli tapauksen jälkeen ollut vangittuna ja sairaalahoidossa terveysongelmiensa vuoksi. Huhtikuussa 2017 tuomari asetti Knightin murhaoikeudenkäynnin ajankohdaksi 8. tammikuuta 2018. 4. lokakuuta 2018 Knightille annettiin 28 vuoden vankilatuomio.
Populaarikulttuurissa

Vuoden 2001 TV-elokuvassa Too legit: MC Hammer - tositarina Anthony Norris esittää Suge Knightia.
Vuoden 2006 elokuvassa The Hard Corps hahmo Terrell Singletery (väkivaltainen rap-moguli rikollisten aikeiden kanssa, joka on vapautettu vankilasta) pohjautuu löyhästi Suge Knightin profiiliin.
Vuonna 2009 julkaistiin The Notorious B.I.G:n elämäkertaelokuva Notorious, jossa Sean Ringgold esitti Knightia.
Vuonna 2015 ilmestyi gangsta rap -ryhmä N.W.A:sta kertova elämäkertaelokuva Straight Outta Compton, jossa Knightia esitti R. Marcos Taylor. Taylor esitti Knightia myös seuraavana vuonna julkaistussa TV-elokuvassa Surviving Compton: Dre, Suge & Michel'le.
Dominic L. Santana esitti Knightia vuonna 2017 julkaistussa Tupac Shakurin elämäkertaelokuvassa All Eyez on Me.
Aiheesta muualla

Suge Knightin profiili
Merivaara (sukunimi)

Merivaara on sukunimi, joka on muun muassa seuraavilla suomalaisilla henkilöillä:
Ilkka Merivaara (s. 1965), näyttelijä
Juho Merivaara ( vuoteen 1906 Sjöstedt, 1878–1938), tehtailija, Merivaara-yhtiön perustaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mercedes Chilla

| Mitalit> Maa:   Espanja.Naisten yleisurheilu.EM-kilpailut  | Mitalit> Maa:   Espanja.Naisten yleisurheilu.EM-kilpailut  | Mitalit> Maa:   Espanja.Naisten yleisurheilu.EM-kilpailut  | Maa:   Espanja> Naisten yleisurheilu. |
| --- | --- | --- | --- |
|  Pronssia | Göteborg 2006 | Keihäänheitto |  |
| Universiadit  | Universiadit  | Universiadit  |  |
|  Pronssia | Daegu 2003 | Keihäänheitto |  |
Mercedes Chilla López (s. 19. tammikuuta 1980 Jerez de la Frontera) on espanjalainen yleisurheilija, joka kilpailee keihäänheitossa. Hän voitti pronssia sekä universiadeissa 2003 että EM-kisoissa 2006. Chilla on osallistunut olympialaisiin vuosina 2004 ja 2008. Ateenan kisoissa 2004 hän ei läpäissyt karsintaa, mutta Pekingissä 2008 hän sijoittui yhdeksänneksi. Chilla paransi vuoden 2010 kesäkuussa omissa nimissään ollutta Espanjan ennätystä 87 senttimetrillä, kun hän heitti 64,07 metriä Valenciassa. Barcelonan EM-kilpailuissa 2010 hän oli kuudes tuloksella 61,40 m.
Ennätykset

Keihäänheitto: 64,07 m (2010)
Birjusa

| Birjusa |
| --- | --- |

Alkulähde:  Sajanvuoret
Laskupaikka:  Tasejeva
Maat:  Venäjä
Pituus:  1 012 km
Virtaama:  365 m³/s
Valuma-alue:  55 800 km²
Birjusa (ven. Бирюса́, myös Ona, О́на; Bolšaja Birjusa, Больша́я Бирюса́) on toinen Jenisein vesistöön kuuluvan Tasejevan alkujoista Irkutskin alueella ja Krasnojarskin aluepiirissä Venäjällä. Sen pituus on 1 012 kilometriä ja valuma-alueen laajuus 55 800 neliökilometriä.
Joki saa alkunsa itäisiltä Sajanvuorilta. Tärkeimmät sivujoet ovat Tagul, Tumanšet, Poima, Malaja Birjusa ja Toporok. Birjusan varrella sijaitsee Birjusinskin kaupunki.
Aiheesta muualla

Kuvia tai muita tiedostoja aiheesta Birjusa Wikimedia Commonsissa
Beirutin autopommi-isku 1983

| Beirutin autopommi-isku 1983 |
| --- | --- |
 Savupilvi pommi-iskun jälkeen Beirutin kansainvälisen lentokentän lähellä.
Paikka:  Beirut, Libanon
Kohde:  Yhdysvaltain merijalkaväen tukikohta Ranskan ilmavoimien laskuvarjojoukkojen tukikohta
Ajankohta:  23. lokakuuta 1983  06:22
Iskutyyppi:  Autopommi, itsemurha
Kuolleita:  305, 2 iskun tekijää
Haavoittuneita:  75
Epäilty/epäillyt:  Islamilainen Jihad -järjestö
Beirutin autopommi-isku 1983 oli tuhoisa autopommi-isku, joka tehtiin Libanonin pääkaupungissa Beirutissa 23. lokakuuta 1983. Iskun kohteena oli kansainvälinen rauhanturvajoukko. Kaksi autopommia räjähti yhdysvaltalaisia ja ranskalaisia sotilaita majoittaneiden kasarmien läheisyydessä tappaen satoja ihmisiä, enimmäkseen amerikkalaisia ja ranskalaisia sotilaita.
Ensimmäinen hyökkääjä ajoi kuorma-auton Yhdysvaltain merijalkaväen kasarmirakennuksen alle ja räjäytti kaasupulloista koostuvan pommin. Yli viittä TNT-tonnia vastannut räjähdys nosti nelikerroksisen rakennuksen ilmaan, jonka jälkeen se sortui täysin. Hyökkääjän lisäksi surmansa saivat 220 merijalkaväen sotilasta, 18 merimiestä, kolme Yhdysvaltain armeijan sotilasta sekä rakennuksen libanonilainen talonmies. Lisäksi 60 amerikkalaista loukkaantui.
Parin minuutin kuluttua Ranskan laskuvarjojääkärien kasarmin alla räjäytettiin toinen kuorma-autopommi, joka surmasi 58 ranskalaissotilasta sekä rakennuksen libanonilaisen talonmiehen vaimon ja neljä lasta.
Iskut johtivat rauhanturvajoukon vetäytymiseen Libanonista, jossa se oli ollut Israelin hyökkäyksen päättymisestä lähtien. Islamilainen Jihad otti vastuun iskusta, mutta järjestön uskotaan toimineen Hizbollahin peitejärjestönä.
Vuonna 2003 kaatuneiden sotilaiden omaisten nostamassa oikeusjutussa Iran todettiin syylliseksi pommi-iskuun. Tuomari Royce C. Lamberth toteaa Hizbollahin olleen täysin riippuvainen Iranista.
Baseballin SM-sarja 2016

Baseballin SM-sarjassa 2016 pelasi vain neljä joukkuetta. Runkosarjassa kullekin joukkueelle kertyi 18 ottelua. Runkosarjan kaksi parasta selvisi suoraan loppuotteluihin. Espoo Expos voitti 14. peräkkäisen mestaruutensa.
Sarjataulukko

| 0 | 1 | 2 | 3 | 4 | 5 |
| --- | --- | --- | --- | --- | --- |
Baseballin SM-sarja
Runkosarja
| Sija | Joukkue | Voitot | Tappiot | Voittosuhde |   GB |
| 1. | Malmi Bullets | 12 |   6 | .667 |    -- |
| 2. | Espoo Expos | 12 |   6 | .667 |    -- |
| 3. | Helsinki Mets | 11 |   7 | .611 |   1 |
| 4. | Puumat |   1 | 17 | .065 | 11 |
Loppuottelut

| Malmi Bullets – Espoo Expos  |
| --- | --- | --- | --- |
| 28. elokuuta Ruskeasuo | Expos | Bullets | 12–2  |
| 28. elokuuta Ruskeasuo | Bullets | Expos | 4–13 |
| 3. syyskuuta Lahti | Expos | Bullets | 13–3 |
Expos mestari voitoin 3–0
BSP

BSP tarkoittaa:
Binary space partitioning, algoritmi
Bulgarian sosialistinen puolue (Българска социалистическа партия, БСП; Bălgarska Socialističeska Partija), puolue
Bahujan Samaj Party, intialainen puolue
bit slice processor, varhainen suoritintyyppi
BlockStarPlanet, videopeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BSP”, voi hakea sivunnimihaulla, laajalla sivunnimihaulla tai tekstihaulla.
Mikko Miettinen

Mikko Miettinen on jyväskyläläinen huilisti, laulaja ja musiikinopettaja. Hän toimii Seminaarinmäen mieslaulajissa laulajana, solistina ja kappaleiden tekijänä sekä laulaa, soittaa kitaraa ja huilua Gospel Covertajat -yhtyeessä.
Solistina Seminaarinmäen mieslaulajien levyttämissä kappaleissa

”Ajassa ja avaruudessa”
”Alkuvoimaa”
”Aurinkoinen”
”Ensi jouluksi Jerusalemiin”
”Hei beibi”
”Mopedimies”
”Paska maanantai”
”Rakkauslaulu”
”Sateenkaari”
”Sua vierellä vien”
”Susien teillä”
”Taina”
”Varjoille maan”
”Vettä olet voimaa”
Aiheesta muualla

Mikko Miettinen Seminaarinmäen mieslaulajien sivulla (Arkistoitu – Internet Archive)
Gospel Covertajat -yhtyeen muusikot[vanhentunut linkki]
Martti Paavola (sähkötekniikan professori)

Martti Paavola vuonna 1958.
Martti Johannes Paavola (vuoteen 1906 Solin; 11. heinäkuuta 1898 Tampere  – 9. joulukuuta 1992 Helsinki) oli suomalainen sähkötekniikan asiantuntija ja sähköalan opettaja.
Elämäkerta

Martti Paavola valmistui diplomi-insinööriksi vuonna 1924 ja väitteli tekniikan tohtoriksi vuonna 1931 saksankielisellä väitöskirjallaan Über die Stossionisation der Elektronen in Luft von Atmosphärendruck. Hän oli aluksi Tampereen Teknillisen opiston opettaja vuosina 1925–1935 ja insinööri Strömberg Oy:ssä vuosina 1935–1939, sitten vuosina 1939–1965 Teknillisen korkeakoulun sähkötekniikan professori, vararehtori 1943–1955, Valtion teknillisen tutkimuslaitoksen sähkötekniikan laboratorion johtaja 1942–1961. Hän oli sähköalan aikakauslehden Voima ja valo päätoimittaja vuosina 1959–1964. Hän laati sähkötekniikan alan oppikirjoja, kuten Sähkötekniikan oppikirja (1933, 15. painos 1989) ja Valotekniikka (1952).
Martti Paavolan puoliso oli Aili o.s. Manninen vuodesta 1928. Suomentaja Mirja Rutanen oli heidän tyttärensä.
Aiheesta muualla

Parviala, Asko: / Paavola, Martti (1898–1992). Kansallisbiografia-verkkojulkaisu (maksullinen).  3.4.2006. Helsinki:  Suomalaisen Kirjallisuuden Seura.
Michael Möllenbeck

| Mitalit | Mitalit | Mitalit |  |
| --- | --- | --- | --- |
|  Michael Möllenbeck Göteborgin EM-kilpailuissa 2006. |  Michael Möllenbeck Göteborgin EM-kilpailuissa 2006. |  Michael Möllenbeck Göteborgin EM-kilpailuissa 2006. |  |
Maa:  Saksa
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Edmonton 2001 | kiekonheitto |  |
|  Pronssia | Helsinki 2005 | kiekonheitto |  |
| EM-kilpailut  | EM-kilpailut  | EM-kilpailut  |  |
|  Pronssia | München 2002 | kiekonheitto |  |
Michael Möllenbeck (12. joulukuuta 1969 Wesel, Nordrhein-Westfalen – 2. marraskuuta 2022) oli saksalainen kiekonheittäjä.
Möllenbeck sijoittui 1987 nuorten EM-kisoissa kuudenneksi. Seuraavana vuonna hän karsiutui Sudburyn nuorten MM-kisoissa heitettyään 52,68. Hän osallistui ensimmäisiin aikuisten arvokisoihin Göteborgin MM-kisoissa 1995, joissa karsiutui tuloksella 59,76. Vuonna 1997 hän oli GP-finaalissa kahdeksas ja Sevillan MM-kisoissa 1999 kuudes tuloksellaan 64,90. Myöhemmin samana vuonna hän sijoittui GP-finaalissa viidenneksi heitettyään 65,53. Möllenbeck oli Sydneyn olympialaisissa 2000 kymmenes, kunnes voitti ensimmäisen arvokisamitalinsa Edmontonin MM-kisoissa 2001 heitettyään kolmanneksi tuloksella 67,61. Seuraavana vuonna hän voitti Euroopan cupin ja EM-pronssia Münchenin EM-kisoissa. Kauden lopussa hän oli neljäs yleisurheilun maailmancupissa.
Möllenbeck sijoittui 2003 toiseksi Euroopan cupissa. Hän oli samana vuonna viides Pariisin MM-kisoissa ja IAAF:n yleisurheilufinaalissa. Seuraavana vuonna hän voitti Euroopan cupin, mutta karsiutui Ateenan olympialaisissa. Vuonna 2005 hän oli toinen Euroopan cupissa. Helsingin MM-kisoissa hän voitti uransa toisen MM-pronssin. Kauden lopussa hän oli IAAF:n yleisurheilufinaalissa kahdeksas. Vuonna 2006 Möllenbeck heitti neljänneksi Euroopan talviheittocupissa. Hän oli myöhemmin samana vuonna viides Göteborgin EM-kisoissa ja seitsemäs IAAF:n yleisurheilufinaalissa.
Möllenbeck voitti kiekonheitossa Saksan-mestaruuden vuosina 2002, 2004 ja 2005.
Henkilökohtaiset ennätykset

Kuulantyöntö: 16,78 (1995)
Kiekonheitto: 67,64 (2002)
Martti Paalanen

Martti Rafael Paalanen (11. marraskuuta 1887 Tampere – 28. helmikuuta 1961) oli suomalainen arkkitehti ja taidemaalari.
Paalasen vanhemmat olivat kansakoulun opettaja Villehad Paalanen ja Anna Palinqvist. Hänen veljensä oli arkkitehti Elias Paalanen. Martti Paalanen pääsi ylioppilaaksi 1907 ja valmistui arkkitehdiksi 1915. Paalanen opiskeli Taideteollisessa keskuskoulussa 1907–08 ja Helsingin yliopiston piirustussalissa 1907–1908. Paalanen aloitti arkkitehtina 1918 ja taiteilijan debyyttinsä hän teki 1942.
Paalanen oli arkkitehtitoimisto Elias ja Martti Paalasen osakkaana 1917–1923 ja sen jälkeen hänellä oli toimisto omissa nimissään. Paalanen toimi sosiaaliministeriön arkkitehtina 1923–1928 ja valtion talojen isännöitsijänä Helsingissä 1934–1937. Hän suunnitteli useita kunnalliskoti- ja koulurakennuksia eri puolille Suomea.
Rakennuksia

Hjertrud Paloheimon huvila Linnamäki, Tuusula. 1920-luvulla
Karin koulu, Rauma. 1931
Suojeluskuntain päällystökoulun päärakennus, Tuusula. 1934
Varkauden kirkko, seurakuntatalo ja pappila. 1938
Sisä-Suomen mielisairaalan hoitokoti, Suolahti (yhdessä I. ja M. Aaltosen kanssa)
Hirsinen kesähuvila, Tampere, rakennus 1920-luvun alusta
Maalauksia

Varkauden kirkon ja pappilan seinämaalaukset 1938–1940